Ngub ke wiyao o mbuk waeb mende bor di ngub ke wiyao. Mondom Ngaor obul hul ha haklao tomb Ngaorom aol ngo nje kone dund se wi Oborob biyao aol ora hael laol Obu haeben ora saklbur Obun kone bor turi hom ha was hayao ke wiyao ora. Ngub wiyaol Mosesom man mbes ngo ko hasao ndam tenaol bu mib nao se ora yaol, man ngom tenaol is mend bu muklaol dim Ngaorom nje kone dund se wi oborob bili mend hael nao lao. Ngub buklaol naom di man ngom Ngaorom nje oborob bili aol hael ken kaeb nao se wiyao ko ora hendeyom ka.
